2જી નવેમ્બરથી દરેક પોલીસની સોશિયલ મીડિયા પ્રોફાઈલ અને પોલીસ ગ્રુપના પ્રોફાઈલ પિક્ચરમાં બ્લેક રિબનનો ફોટો મુકવામાં આવશે. મેસેજમાં કહેવામાં આવ્યું છે કે, જો સરકાર તેમની માંગ પુરી નહીં કરે તો આવનારા સમયમાં તે આ વિરોધને આગળ વધારશે. મેસેજમાં પોલીસકર્મીઓએ આ ડિમાન્ડ કરી છે- આઠ કલાકની ડ્યુટી, વધારાના કામના કલાકો માટે વળતર, ગ્રેડ પેમાં વધારો, પોલીસ યુનિયનની સ્થાપના, બંદોબસ્ત ડ્યુટી દરમિયાન રહેવા-જમવાની વ્યવસ્થા, રજાઓ અને ફિક્સ સેલેરી સિસ્ટમનો અંત.